[{"text_idx": "#000007", "text": "Pan fydd dw\u0302r yn llifo\u2019n gyson drwy\u2019r pridd mae\u2019n golchi\u2019r mwynau, e.e. Nitrogen o\u2019r pridd corsiog. Mae priddoedd corsiog hefyd yn fwy asidig, ac mae hyn yn cyfyngu ar nifer y rhywogaethau all fyw yma."}, {"text_idx": "#000008", "text": "Mae dau blanhigyn arbennig yng Nghwm Idwal sydd wedi addasu ar gyfer goroesi mewn amodau o\u2019r fath, sef tafod y gors (Pinguicula vulgaris), a\u2019r gwlithlys (Drosera rotundifolia)."}, {"text_idx": "#000009", "text": "Mae\u2019r planhigion hyn yn wahanol i blanhigion eraill yng Nghwm Idwal gan eu bod yn dal a threulio pryfetach. Mae\u2019r planhigion wedi addasu i wneud hyn er mwyn cael y mwynau angenrheidiol i dyfu, blodeuo a hadu."}]